Grim Reaper

Οι Grim Reaper είναι βρετανικό New Wave of British Heavy Metal συγκρότημα, το οποίο σχηματίστηκε το 1979 και μέχρι το 1988 κυκλοφόρησε τρεις δίσκους γνωρίζοντας επιτυχία στη Βόρεια Αμερική. Μετά από διάλυση η οποία κράτησε για δεκαοκτώ χρόνια, το συγκρότημα επανήλθε στην ενεργό δράση το 2006.

Βιογραφία
Δεκαετία του '80
Οι Grim Reaper δημιουργήθηκαν το 1979 από τον τραγουδιστή Πολ ΝτεΜερκάντο, τον μπασίστα Φιλ Μάθιους, τον κιθαρίστα Νικ Μπάουκοτ και το ντράμερ Άντριαν Ζακ. Το 1981 ηχογράφησαν το πρώτο τους ντέμο με τίτλο "Bleed 'Em Dry" σε ένα στάβλο, σε συνεργασία με τη "Heavy Metal Records". Ο Ντέιβ Γουάνκλιν ανέλαβε το μπάσο και το ντέμο πούλησε σε πολύ σύντομο χρονικό διάστημα τα 500 αντίτυπα του, όντας πλέον συλλεκτικό. Το 1982, ο Στιβ Γκρίμετ αντκατέστησε τον ΝτεΜερκάντο ηχογραφώντας το ντέμο "For Demonstration Only", ενώ στο συγκρότημα εντάχθηκε και ο ντράμερ Λι Χάρις. Στα τέλη της χρονιάς υπέγραψαν συμβόλαιο συνεργασίας με την "Ebony Records" και ηχογράφησαν το πρώτο τους άλμπουμ με παραγωγό τον Ντάριλ Τζόνστον, μέσα σε διάστημα τεσσάρων ημερών.

Ο πρώτος δίσκος του συγκροτήματος με τίτλο "See You in Hell" εκδόθηκε το 1983 στην Ευρώπη και το καλοκαίρι του 1984 στις Ηνωμένες Πολιτείες, μπαίνωντας στο Top-100 του Billboard βοηθώντας τους Grim Reaper να υπογράψουν συμβόλαιο συνεργασίας με την "RCA".See You in Hell - Grim Reaper | Songs, Reviews, Credits, Awards | AllMusic Το βίντεο κλιπ του ομώνυμου κομματιού ανέβασε τη δημοτικότητα τους και οι πωλήσεις του δίσκου ξεπέρασαν τις 200.000 αντίτυπα, με το άλμπουμ να σκαρφαλώνει στο # 73 στις Ηνωμένες Πολιτείες και το # 77 στον Καναδά. Για την προώθηση του δίσκου, οι Grim Reaper περιόδευσαν στη Βόρεια Αμερική μαζί με τους Exciter και τους Santers.

Στις αρχές του 1983, το συγκρότημα είχε πειραματιστεί με τον κιμπορντίστα Άντι Τόμας αλλά θεωρώντας ότι το πείραμα αυτό απέτυχε, επανήλθαν στην τετραμελή σύνθεση τους.

Το δεύτερο τους άλμπουμ με τίτλο "Fear No Evil", κυκλοφόρησε τον Μάιο του 1985 με πολύ μέτρια παραγωγή από τον Τζόνστον.Fear No Evil - Grim Reaper | Songs, Reviews, Credits, Awards | AllMusic Σε αυτό τον δίσκο, τα τύμπανα ανέλαβε ο Μαρκ Σάιμον και το συγκρότημα περιόδευσε στις Ηνωμένες Πολιτείες αρχικά μαζί με τους Uriah Heep,Uriah Heep gigs στη συνέχεια με τους Victory να ανοίγουν τις εμφανίσεις τους και μία εμφάνιση στο "Texxas Jam festival" μαζί με τους Deep Purple, τους Bon Jovi, τους Scorpions, τον Τεντ Νούτζεντ, κ.α..Texxas Jam 1985 Setlists | setlist.fm Το βίντεο κλιπ του ομώνυμου κομματιού, παρουσίασε για πρώτη φορά τον χαρακτήρα "Grim Reaper", μασκότ του συγκροτήματος στα πρότυπα του "Eddie" των Iron Maiden.grim reaper - fear no evil - YouTube

Ο τρίτος τους δίσκος κυκλοφόρησε μετά από μία μεγάλης διάρκειας δικαστική διαμάχη με την "Ebony Records" για να μπορέσουν να υπογράψουν απευθείας στην "RCA". Οι αρχικές ηχογραφήσεις του δίσκου ονομάστηκαν "Night Of The Vampire", ηχογραφημένες στα "Hemingborough Hall studios" το 1986. Όταν οι ταινίες στάλθηκαν στην "RCA" κρίθηκαν ως ιδιαίτερα χαμηλής, ποιοτικά, παραγωγής. Ο δίσκος ηχογραφήθηκε και πάλι στην Αμερική σε παραγωγή του Μαξ Νόρμαν και κυκλοφόρησε ως "Rock You to Hell", ανεβάζοντας και πάλι το συγκρότημα στο Top-100 των Ηνωμένων Πολιτειών.Rock You to Hell - Grim Reaper | Songs, Reviews, Credits, Awards | AllMusic Μία διασκευή στο "(Don't Fear) The Reaper" των Blue Öyster Cult ηχογραφήθηκε αλλά δεν κυκλοφόρησε, ενώ στο βίντεο κλιπ του ομώνυμου κομματιού το μπάσο έπαιζε ο Μαξ Νόρμαν. Οι Grim Reaper πραγματοποίησαν την αμερικάνικη περιοδεία "Hell On Wheels" μαζί με τους Armored Saint και τους Helloween. Σε αυτό το διάστημα, ο Τζεφ Κέρτις αντικατέστησε τον Γουάνκλιν.

Το συγκρότημα διαλύθηκε το 1988, μετά από άλλη μία δικαστική διαμάχη με την "Ebony Records".

Επανένωση
Το 2006 ανακοινώθηκε ότι οι Grim Reaper επανενώθηκαν, χωρίς τον Νικ Μπάουκοτ. Η πρώτη τους εμφάνιση πραγματοποιήθηκε στο "Keep It True VI festival" στις 8 Απριλίου 2006,GRIM REAPER To Reunite For Appearance At Germany's KEEP IT TRUE Festival για να ακολουθήσουν σποραδικές ζωντανές εμφανίσεις τα επόμενα χρόνια. Το Νοέμβριο του 2010 εμφανίστηκαν στο φεστιβάλ "British Steel" στην Μπολόνια της Ιταλίας μαζί με σπουδαία ονόματα του New Wave of British Heavy Metal όπως οι Diamond Head, Girlschool, Demon και Angel Witch.British Steel Fest at Estragon (Bologna) on 7 Nov 2010

Το Νοέμβριο της επόμενης χρονιάς περιόδευσαν στην Ελλάδα και την Κύπρο,grim reaper tour 2011 - greece and cyprus - promo video - YouTube ενώ το 2012 έπαιξαν στο "Muskelrock" της Σουηδίας και το "Sword Brothers" στη Γερμανία.Grim Reaper Setlist at Muskelrock 2012

Το 2013 ανακοινώθηκε ότι το συγκρότημα θα επανέλθει στο στούντιο για πρώτη φορά μετά το 1987, με αρχικό τίτλο του επερχόμενου τους άλμπουμ, "From Hell".Grim Reaper working on first album since 1987: “It’s written in the old style” Τελικά, το άλμπουμ κυκλοφόρησε το 2016 με τίτλο "Walking in the Shadows", αλλά κατά τη διάρκεια της περιοδείας για την προώθηση του, ο Γκρίμετ υπέστη μόλυνση στο δεξί του πόδι με αποτέλεσμα να ακρωτηριαστεί.GRIM REAPER: Ακρωτηριάστηκε τμήμα από το πόδι του τραγουδιστή STEVE GRIMMETT

Δισκογραφία
Στούντιο ηχογραφήσεις
ΈτοςΆλμπουμΗΠΑΑμερικάνικα τσαρτΚαναδάς 1984  See You in Hell  74  77 1985  Fear No Evil  111  - 1987  Rock You to Hell  93  - 2016  Walking in the Shadows  -  -

Συλλογές
 Best of Grim Reaper (1999)

Παραπομπές

Πηγές
 Grim Reaper | Music Biography, Credits and Discography - AllMusic
 Grim Reaper - Biography - Angelfire
 Grim Reaper - Encyclopaedia Metallum: The Metal Archives

Κατηγορία:Αγγλικά heavy metal συγκροτήματα